EFF: ‘Ons is nie Nazi’s nie’Julius Malema. Foto: Werner Beukes / SAPA Mbuyiseni Ndlozi, woordvoerder van die EFF, sê Gwede Mantashe, ANC sekretaris-generaal, se uitlatings hieroor is “siek waarnemings”. “Mantashe dink elke dag neerhalende etikette uit en probeer dit aan die EFF toeskryf maar misluk voortdurend daarin omdat die EFF net sterker en sterker word,” Ndlozi gesê. Matashe het Dinsdag gesê dat die EFF rooi uniforms gebruik om steun te mobiliseer op dieselfde wyse as Hitler se Bruin Hemde. “Natzi’s het nie begin deur Jode dood te maak nie. Hulle het begin deur beloftes te maak…bruin hemde as uniform te vervaardig, die gemeenskap te mobiliseer en eers toe hulle in beheer gekom het, het hulle Jode begin doodmaak en hulle in konsentrasiekampe gesit.” Mantashe sê die vergelyking kan geregverdig word deur ‘n politieke analise van Julius Malema se EFF. Die EFF het egter Mantashe se uitlatings verwerp. “Hoe op aarde kan ‘n komitee van mense wat veronderstel is om Suid-Afrika te lei tot die gevolgtrekking kom dat die EFF ‘n Nazi-geïnspireerde organisasie en beweging is?” het Ndlozi gevra. “Die EFF het niks met die Nazi’s te doen nie en word nie deur Hitler geïnspireer nie.” Die EFF beskryf homself as radikaal, links, anti-kapitalisties, en anti-imperialisties.